internet vaartha 187 Views
తాజాగా హైదరాబాద్‌కు పెరుగుతున్న ప్రాధాన్యం
బెంగళూరు : దేశంలో ఐటిరంగం, ఐటి సేవలరంగం వృద్ధికారణంగా రియాల్టీ, ఆఫీస్‌ స్పేస్‌ రంగాలకు భారీ డిమాండ్‌ ఏర్పడుతున్నది. మొత్తం ఆఫీస్‌ రియల్‌ఎస్టేట్‌ రంగానికి సంబంధించి 58 శాతం వరకూ ఐటి కంపెనీలే కొనుగోలుచేసాయి. లేదా లీజుకు తీసుకున్నాయని సర్వేలు వెల్లడిస్తు న్నాయి. ఇందుకు కారణం దేశీయ, విదేశీ ఐటి కంపెనీలు బహుళజాతి సంస్థలు బహుముఖంగా ప్రజ్వరిల్లడమే ఇందుకు కీలకం. పూణేలో ఐటి రంగం 74శాతం ఆఫీస్‌ రియాల్టీ స్పేస్‌ వినియోగి స్తోంది. తదనంతరం దేశంలో గుర్‌గావ్‌ 64శాతం వాటాతో ఉంది.
మూడోస్థానంలో బెంగలూరు 57 శాతం ఆఫీస్‌ స్పేస్‌ను ఐటి ఐటిసేవల సంస్థలే ఆక్ర మించినట్లు తేలింది. కేవలం ఈ మూడునగరాల్లోనే ఐటి సంస్థలు ఎక్కువ ఆఫీసు స్థలాలు తీసుకున్నాయి. ఎందుకంటే ఈ నగరాల్లోనే ఎక్కువ మంది ప్రతిభావంతులు ఉండటం, గ్రేడ్‌ ఎ కేటగిరీ భవనాలు తక్కువ అద్దెలకు లభించడం కూడా ఒక కారణమన్నది తెలుస్తోంది. కొల్లియర్స్‌ ఇండియా అసోసి యేట్‌ డైరెక్టర్‌ సురభిఅరోరా మాట్లాడుతూ భారీ గాను, విశాలంగా ఉన్న భవనాలను ఐటి సంస్థలు ఎక్కువ కోరుతున్నాయి. నిరంతరాయంగా విద్యుత్‌ సరఫరా, పార్కింగ్‌ సౌలభ్యం, కఫెటేరియా, జిమ్‌ వంటి సౌకర్యాలు కూడా కోరుతున్నట్లు అంచనా. భారత్‌లో ఇందుకు అనువైన వాతావరణం ఉంది. భూస్వాములు కూడా టెక్నాలజీ సంస్థలకే ఎక్కువ కేటాయించేందుకు ఇష్టపడుతున్నట్లు తేలిందన్నారు. సింగపూర్‌లో టెక్నాలజీ సంస్థలు ఎక్కువగా ప్రీమియం గ్రేడ్‌ఎ భవనాలకు ప్రాధా న్యతనిస్తారు. అదికూడా సెంట్రల్‌ బిజినెస్‌ జిల్లాల్లోనే ఉంటాయి. లేదా బిజినెస్‌ పార్కుల్లో ఎక్కువ కోరుకుంటాయని నివేదిక స్పష్టంఅయిం ది. భారత్‌లాంటి ఎక్కువవృద్ధి ఉన్న మార్కెట్ల లో క్యాంపస్‌తరహా గ్రేడ్‌ ఎ భవనాలు సిబిడి, సెకండరీ బిజినెస్‌ జిల్లా ప్రాంతాల్లో ఎక్కువ కోరుతున్నారు. ఇటీవలే హైదరాబాద్‌ ప్రత్యామ్నాయ కేంద్రంగా ఎది గింది. రెండేళ్లపాటు రాజకీయ అనిశ్చితిలో ఉన్న నగరం ఇపుడిపుడే పునరుద్ధరణ జరుగుతోంది. గూగుల్‌, యూబర్‌, యాపిల్‌ వంటి కంపెనీలు భారీస్థాయిలో ఆఫీస్‌ స్పేస్‌ను హైదరాబాద్‌లో తీసుకున్నట్లు అంచనా.